open-index/open-wikipedia-markdown huggingface dataset:
Kia Optima

**Kia Optima** on keskklassi sõiduauto, mida Kia on tootnud alates 2000. aastast. Alates viiendast põlvkonnast (2019) kasutatakse enamikul turgudel mudelinime **Kia K5**.

## Esimene põlvkond (MS; 2000–2005)
Esimese põlvkonna Optima sündis Kia ja Hyundai integratsiooni tulemusena ning põhines Hyundai Sonata (EF) platvormil. Euroopas ja Kanadas müüdi seda nime all **Kia Magentis**. See oli pigem konservatiivse disainiga mugavusauto.

Fail:01-02 Kia Optima.jpg|1. põlvkond
Fail:00 kia optima 1 2.jpg|1. põlvkond (tagaosa)


## Teine põlvkond (MG; 2005–2010)
Teise põlvkonna puhul püüdis Kia luua rohkem isikupära, kuigi tehnika jagati endiselt Sonataga. Euroopa turul jätkati Magentise nimega. 2008. aastal läbis mudel uuenduskuuri, mille käigus sai see Kia uue disainikeele esimesed elemendid.

## Kolmas põlvkond (TF; 2010–2015)
See põlvkond oli murranguline. Disainijuht Peter Schreyeri käe all sündis agressiivne ja modernne sedaan, mis tutvustas laiemalt "tiigrinina" iluvõret. See jagas platvormi Hyundai i40-ga.

2010 Kia Optima EX -- 06-16-2010.jpg|Kia Optima (2010)
'14 Kia Optima (MIAS 2014).jpg|Mudeliuuendus (2014)


## Neljas põlvkond (JF; 2015–2020)
Neljas põlvkond arendas edasi eelmise mudeli edukat disaini, pakkudes kvaliteetsemat sisu ja paremat sõidudünaamikat. Euroopa turu jaoks oli oluline täiendus **Optima Sportswagon** (universaal), mis võeti siin väga hästi vastu.

Fail:Kia Optima (JF) (cropped).jpg|Neljas põlvkond (sedaan)
Fail:Kia Optima 1,7 CRDi Sportswagen 1685cc registered March 2018.jpg|Kia Optima 1,7 CRDi Sportswagen (2018)

## Viies põlvkond (DL3; 2019–tänapäev)
Viies põlvkond märgib nime "Optima" kadumist, kuna Kia otsustas minna üle globaalsele tähisele **K5**. Mudelil on radikaalne fastback-stiilis siluett ja iseloomulikud "südamerütmi" kujulised LED-päevatuled.

Euroopa turult tõmbus mudel selles põlvkonnas tagasi, kuna Kia keskendus siin linnamaasturitele ja elektriautodele (nt EV6). K5 on saadaval nelikveolise ja kuni 290-hobujõulise turbomootoriga (GT versioon).

Fail:2021 Kia K5 GT-Line, front left, 09-09-2023.jpg|Kia K5 GT-Line (2021)
Fail:2021 Kia K5 GT-Line, rear left.jpg|Kia K5 GT-Line (2021)


## Viited
Seltsilistaimed

**Seltsilistaimedeks** ehk **kompanjontaimedeks** nimetatakse taimi, mida kasutatakse aianduses meetodi *companion planting* korral. *Companion planting*'u korral kasvatatakse põhiaiakultuuridega koos teisi taimi, näiteks köögiviljakultuure või lilli.

Põhikultuurile lisaks maamulda kasvama pandud seltsilistaimede loetelu võib piirkonniti erineda.    

Seltsilistaimede valikul on sageli kindel eesmärk: kas soovitakse põllule või peenrale kasulikke loomi meelitada (näiteks sipelgad, konnad, mesilased jpt), kahjureid peletada, haigustekitajaid *ohutada*, maamulda toitainetega varustada, taimede saagikust tõsta. Seltsilistaimede valik sõltub ka kasvuperioodil esile kerkida võivatest teguritest.  

### Harilik sibul seltsilistaimena

Hariliku sibula seltsilistaimena, kellega sibulad koos hästi kasvavad, soovitatakse külvata/istutada porgandeid, viinamäelauku (*Allium ampeloprasum* L.), punapeeti, kapsast, aedmaasikaid, kapsasrohu perekonna taimeliike, aedtilli, aedsalatit ja tomatitaimi.  

Kui istutada sibulate lähimaale kummelit ja aed-piparrohtu, parandavad nad nende maitseomadusi.

## Ajaloolist

Seltsilistaimede kasvatusmeetodi eelkäijaks peetakse Ameerika indiaanlaste *three sisters* ehk kõrvitsate, maisi ja ubade- meetodit.
 
## Vaata ka
*Segaviljelus

## Viited

## Välislingid
*Pamela Allardice, "A-Z of Companion Planting", Angus & Robertson Book, ISBN 0 207 17424 5
*Louise Riotte, Carrots Love Tomatoes: Secrets of Companion Planting for Successful Gardening, 1998, Storey Publishing, Google'i raamatu veebiversioon (vaadatud 11.05.2014) (*inglise keeles*) 
*Targu talita, TABEL: milliseid taimi tasub kõrvuti kasvatada?, 6. juuli 2011, veebiversioon (vaadatud 11.05.2014)
*Seltsilistaimede mõjud, mida tasub kasutada või vältida iluaias, 12. juuni 2012, Aialeht.ee, veebiversioon (vaadatud 11.05.2014)
*Bob Flowerdew, "Seltsilistaimed. Maheaedniku käsiraamat", 2012, Maalehe Raamat, ISBN 9789985644386
*Eve Veromann, Riina Kaasik, Gabriella Kovàcs, VALGE PEAKAPSA SELTSILISTAIMEDE KATSE (2012), veebiversioon (vaadatud 11.05.2014)
*Companion Planting, veebiversioon (vaadatud 11.05.2014) (*inglise keeles*)
*Companion Planting, veebiversioon (vaadatud 11.05.2014) (*inglise keeles*)
*Louise Riotte, Roses Love Garlic: Companion Planting and Other Secrets of Flowers, Google'i raamatu veebiversioon (vaadatud 11.05.2014) (*inglise keeles*) 
*Dale Mayer, The Complete Guide to Companion Planting: Everything You Need to Know to Make Your Garden Succesfull, 2010, Atlantic Publishing Group, Google'i raamatu veebiversioon (vaadatud 11.05.2014) (*inglise keeles*)
Roman Bertelov

**Roman-Aleksander Bertelov** (23. aprill 1930 – 21. mai 2014) oli Eesti autokonstruktor ja  populaarsete auto-moto käsiraamatute autor.

## Teosed
*Roman Bertelov, Vello Kits. "Sõiduautod Moskvitš". 1986
*Läbi elu: meenutusi olnust. SE & JS. 2005 

## Viited

## Välislingid
*Haud Tallinna Liiva kalmistul
Huulhäälik

**Huulhäälik** ehk **bilabiaal** on konsonant, mis moodustatakse üla- ja alahuule abil. Näiteks: /m/ ja /p/.

Rahvusvahelises foneetilises tähestikus IPA on järgmised huulhäälikud:

Umbes 0,7% maailma keeltes ei ole ühtegi huulhäälikut, nende hulgas on tlingiti keel, dene keel, onaida keel, vitšita keel.

## Viited
Analüütiline keel

**Analüütiline keel** on keeletüpoloogias sellist tüüpi keel, milles iga sõna lauses koosneb vaid ühest morfeemist. Süntaktilisi seoseid väljendatakse abisõnade, sõnajärje jm abil, sõnu endid ei muudeta ega lisata neile teisi morfeeme. Analüütilised on näiteks lao keel, inglise keel. 

Teised keeletüübid morfoloogilise sünteesi astme järgi on sünteetiline ja polüsünteetiline.
Hammashäälik

**Hammashäälik** ehk **dentaal** on konsonant, mis moodustatakse ülahammaste piirkonnas keeletipu ning keeleselja esiosa või selle külgede abil. Näiteks:  /t,n, d, l/
Stephan Eberharter

**Stephan Eberharter** (sündinud 24. märtsil 1969 Brixleggis) on Austria endine mäesuusataja, kolmekordne maailmameister ja ühekordne olümpiavõitja.

## Sportlaskarjäär

### Maailma karikasarjas

Eberharter võitis 2002. ja 2003. aastal mäesuusatamise maailma karikasarja. Samadel hooaegadel võitis ta ka kiirlaskumise ja ülisuurslaalomi arvestuses.

### Olümpiamängudel

1998. aasta taliolümpiamängudel pälvis Eberharter suurslaalomi hõbemedali.
2002. aasta taliolümpiamängudel võitis ta kuldmedali suurslaalomis, hõbemedali ülisuurslaalomis ja pronksmedali kiirlaskumises. 

### Maailmameistrivõistlustel

1991. aastal tuli ta maailmameistriks nii ülisuurslaalomis kui ka Alpi kahevõistluses. 2001. aasta maailmameistrivõistlustel Sankt Antonis võitis Eberharter hõbemedali ja 2003. aastal tuli maailmameistriks ülisuurslaalomis.

2004. aastal teatas Eberharter karjääri lõpetamisest.
Lexus CT

**Lexus CT 200h** on Lexuse kompaktne luksusklassi hübriidauto. Tegu on 5-ukselise luukpäraga, millel on esivedu ning jõuallikas on sama, mida kasutatakse Toytota Priusel. 

2014. aasta mudeliuuendusega muutus auto esiosa sarnasemaks Lexus GSi ja ISiga ning kaitseraua alumise serva kujundus. Hind muutus 10% madalamaks.
Helve Särgava

**Helve Särgava** (neiupõlves **Helve Kuusik**; sündinud 6. juulil 1950 Põlvas) on Eesti jurist.

Ta on lõpetanud Nõo keskkooli matemaatika-füüsika eriklassi. 1975. aastal lõpetas ta Tartu Riikliku Ülikooli juristi erialal. Ta oli õigusteaduskonna lõpukursuse komsomolisekretär.

Aastatel 1975–1976 töötas ta Harju Rajooni Rahvakohtus kohtuniku stažöörina. 1976–1982 oli Särgava samas kohtus kohtunik. 1982–1991 oli ta kohtunik (1985–1991 ka kohtu esimees) Tallinna Mererajooni Rahvakohtus. 1991–1995 oli ta kohtunik ja II osakonna juhataja Tallinna Linnakohtus.

14. detsembril 1995 nimetati Helve Särgava esimese astme kohtunikuks Tallinna Linnakohtusse. 1. jaanuarist 1997 oli ta sama linnakohtu esimees, kuni kohtu liitmiseni Harju Maakohtuga 2006. aastal. Pärast linnakohtu reorganiseerimist oli ta kohtunik ja kohtu esimees Harju Maakohtus. 2015. aasta lõpuks sai läbi tema ametiaeg maakohtu esimehena. Veebruaris 2016 esitas ta avalduse kohtunikuametist vabastamiseks 1. märtsist 2016.

29. jaanuarist 2015 kuni 1. märtsini 2019 oli ta Pressinõukogu liige.

2017. aasta kohaliku omavalitsuse volikogude valimistel kandideeris ta Sotsiaaldemokraatliku Erakonna nimekirjas Tallinna volikogu liikmeks, seades eesmärgiks saada valituks ka volikogu esimeheks. Ta kogus 1372 häält ja osutus valituks. 12. juunil 2019 lahkus ta Sotsiaaldemokraatlikust Erakonnast ja astus 5. märtsil 2020 Eesti Keskerakonda.

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 180 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Lasnamäe linnaosas Keskerakonna nimekirjas, sai 145 häält ning ei osutunud valituks.

Ta on olnud Eesti Kohtunike Ühingu liige.

## Tunnustus
* 2005 Valgetähe III klassi teenetemärk
* 2011 pressisõber
* 2014 aasta ema
* 2016 aasta naine

## Isiklikku
Tema abikaasa on Eesti suurim mahetootja Juhan Särgava. Kolmest lapsest üks, Viktor, on samuti jurist.

## Viited

## Välislingid
* Eesti Raadio. "Keskööprogramm", "Õhtutund Helve Särgavaga". Eetris 01.03.1996.
* Vikerraadio. "Jutusaade". Eetris 18.06.2006.
Peugeot 508

**Peugeot 508** on Peugeot' suur pereauto, mis on saadaval sedaan- või universaalkerega. 508 asendas eelmise suure mudeli Peugeot 407 ja ka Peugeot 607, millest viimasele aga otsest järeltulijat planeeritud pole. 

## Esimene põlvkond (2010–2018)
Sedaani pikkus oli 4,79 m, universaalil 4,81 m.
Fail:2011-03-04 Autosalon Genf 1316.JPG|Peugeot 508 sedaan
Fail:Peugeot 508 SW Active – Frontansicht, 16. März 2014, Düsseldorf.jpg|Peugeot 508 SW
2014. aastal värskendati seda veidi. Muudeti iluvõre disaini, lisati LED-päevasõidutuled, uuendati esituled ja võeti kasutusele uus logo. Uuendati ka mootori- ja käigukastivalikut.
Fail:2015 Peugeot 508 Sedan Blue HDi.jpg|Peugeot 508 facelift


### Tunnustus
* 2012 – Eesti aasta auto

### Peugeot 508 RXH
508 RXH oli maasturlikuma välimusega nelikveoline universaalkerega 508 versioon, mille esirattaid vedas diiselmootor ja tagarattaid elektrimootor.
Fail:Peugeot 508 RXH in Tallinn.jpg|Peugeot 508 RXH
Fail:Peugeot 508 RXH (6149912256).jpg|Peugeot 508 RXH


## Teine põlvkond (2018–tänapäev)

Teise põlvkonna sedaani tutvustati Genfi autonäitusel 2018. aasta märtsis. Hiljem lisandus valikusse universaalkerega 508 SW. Kõige võimsamad mootorid valikus on 1,6-liitrised PureTechi bensiinimootorid.  

### Peugeot 508 PSE
2020. aastal toodi turule ajaloo kõige võimsam seeriatootmisse minev Peugeot' mudel Peugeot 508 PSE. Tegu on esimese seeriatootmisse mineva sportlike autode osakonna **Peugeot Sport Engineered** välja töötatud sõidukiga. Autol on 1,6-liitrine R4-turbomootor ja lisaks kaks elektrimootorit, mootorite koguvõimsus on 360 hj. 0–100 km/h kiirendamiseks kulub 5,2 sekundit.
Mügarliudik

**Mügarliudik** (*Sclerotinia*) on tiksikulaadsete seltsi kuuluv seeneperekond.

## Klassifikatsioon
Mügarliudikute seeneperekonda klassifitseeritakse Eesti eElurikkuses järgmised seeneliigid:
**[[Sclerotinia cinerea]]*
**[[Sclerotinia flavida]]*
**[[Sclerotinia laxa]]*
**[[Sclerotinia minor]]*
**[[Sclerotinia pyrolae]]*
**Sclerotinia sclerotiorum* – valge mügarliudik
**[[Sclerotinia sulcata]]*
**Sclerotinia trifoliorum* – ristiku-mügarliudik
**Sclerotinia tuliparum* – tulbi-mügarliudik

## Patogeensus

Mügarliudikud on üsna laialt levinud seenpatogeenid, põhjustades näiteks sibulatel ja küüslaukudel valgemädanikku.

## Vaata ka
*suur mügarliudik

## Viited

## Välislingid
*
*Sissekanne Index Fungorumis
*Sissekanne MycoBankis
*Heffer Link, V., ja K. B. Johnson., White mold (Sclerotinia), 2007. White Mold. The Plant Health Instructor. DOI: 10.1094/PHI-I-2007-0809-01. Updated 2012., veebiversioon (vaadatud 11.05.2014) (inglise keeles)

*Selles artiklis on kasutatud ingliskeelset artiklit [[:en:Sclerotinia]] seisuga 11.05.2014.*
Botrytis allii

***Botrytis allii*** on seeneliik.

## Levila ja peremeestaimed

Liik on levinud peaaegu kõikjal, kus kasvatatakse laugu perekonda kuuluvaid lauke.

## Patogeensus

*Botrytis allii* on levinud saagikoristusjärgne seenpatogeen, põhjustades sibula-hahkhallitust.    

## Viited

## Välislingid
* 
*Sissekanne Index Fungorum-isis
*Sissekanne MycoBank-isis

*Selles artiklis on kasutatud ingliskeelset artiklit [[:en:Botrytis allii]] seisuga 11.05.2014.*
Hambasombuhäälik

**Hambasombuhäälik** ehk **alveolaar** on konsonant, mis moodustatakse hambasompude piirkonnas keeletipu ning keeleselja esiosa või selle külgede abil. Näiteks: /t, t´, s, s´, n, n´, l, l´, r/

Rahvusvahelises foneetilises tähestikus IPA on järgmised hambasombuhäälikud:
Eesvokaalid

**Eesvokaalid** on vokaalid ehk täishäälikud, mida kasutatakse teatud keeltes; neid iseloomustab hääldamisel keeletipu asetamine suu eesossa hammaste lähedale kõva suulae poole, ilma et tekiks takistus või konsonant. Eesti keeles on eesvokaalid /i, ü, e, ö, ä/.

Keskeesvokaalid on põhilised eesvokaalitüübid; pole teada ühtegi keelt, mis vastandaks ees- ja keskeesvokaale ainult tagaolemise järgi.

Ümardatud eesvokaalid on üldiselt tsentraliseeritud ehk keskkõrged artikulatsioonilt. See on ka põhjus, miks need kirjutatakse ümardamata vokaalidest paremale poole IPA vokaalide joonisel.

## Artikulatoorsed eesvokaalid
Eesvokaalide artikulatsiooni puhul liigub keel oma puhkeasendist ette, erinevalt madalatest vokaalidest ja tagavokaalidest. Eesvokaalid on laiem kategooria kui IPA tabelis on näidatud, sinna kuuluvad [ɪ ʏ], [ɨ ʉ] ning marginaalselt ka švaa vokaalid. Eesvokaalide vokaalikõrgust määratakse lõua asendi järgi. Foneemiliselt taga ja madalal olevad vokaalid võivad olla foneemiliselt ees teatud konsonantide tõttu nagu palataalid ja mõnes keeles ka farüngaalid. Näiteks /a/ võib olla [æ] ees /j/ või /ħ/ kõrval.

## Eesvokaalide nimekiri

Eesvokaalid, millel on IPA tabelil märgitud erisümbol:
*ümardamata kõrge eesvokaal [i] (eesti i)
*ümardatud kõrge eesvokaal [y] (eesti ü)
*ümardamata keskkõrge eesvokaal [e] (eesti e)
*ümardatud keskkõrge eesvokaal [ø] (eesti ö)
*ümardamata keskmadal eesvokaal [ɛ]
*ümardatud keskmadal eesvokaal [œ]
*ümardamata vaegmadal eesvokaal [æ] (eesti ä)
*ümardamata madal eesvokaal [a]
*ümardatud madal eesvokaal [ɶ]

## Mõju eesolevale konsonandile
*Põhiartikkel: [[Palatalisatsioon]]*

Paljude keelte ajaloos, näiteks jaapani ja prantsuse keeles, on eesvokaalid muutnud eesolevat velaarset või alveolaarset konsonanti ning teinud nende häälduskoha rohkem palataalseks või postalveolaarseks. Taoline muutus võib olla allofooniline või foneemiline.

Selline ajalooline palatalisatsioon peegeldub mitme Euroopa keele ortograafias, näiteks [c] ja [g] peaaegu kõikides romaani keeltes, [k] ja [g] norra, rootsi, fääri ja islandi keeles ning [k], [y] ja [x] kreeka keeles. 

## Viited
Tagavokaalid

**Tagavokaalid** on need täishäälikud, mille hääldamisel asetseb keel suus tagapool. Eesti keele tagavokaalid on /u, õ, o, a/.

## Tagavokaalid
*ümardamata kõrge tagavokaal [ɯ]
*ümardatud kõrge  tagavokaal [u] (eesti u)
*ümardamata keskkõrge tagavokaal [ɤ]
*ümardatud keskkõrge tagavokaal [o] (eesti o)
*ümardamata keskmadal tagavokaal [ʌ]
*ümardatud keskmadal tagavokaal [ɔ]
*ümardamata madal tagavokaal [ɑ] (eesti a)
*ümardatud madal tagavokaal [ɒ]
Enesekohane asesõna

**Enesekohane asesõna** ehk **refleksiivpronoomen** on asesõna, millega näidatakse, et tegevuse objekt või omaja langeb kokku tegevuse subjektiga, või rõhutatakse asjaolu, et tegevuse subjektiks on just nimetatu, mitte keegi teine. Enesekohased asesõnad esinevad lauses verbi või substantiivi laiendina, toimides esimesel juhul sihitise või määrusena, teisel juhul omajatäiendi või esiletõstva lisandina.

Enese­kohasteks asesõnadeks on ise : enese ~ enda, oma, iseenese ~ iseenda, omaenese ~ omaenda.
Väike reekviem suupillile

**"Väike reekviem suupillile"** on Enn Vetemaa romaan. See ilmus 1968. aastal kolme romaani sisaldavas "Väikeses romaaniraamatus".

Romaani põhjal valmis Tallinnfilmis 1972. aastal mängufilm "Väike reekviem suupillile".
Munalaiu sadam

**Munalaiu sadam** on sadam Pärnumaal Pärnu linnas, kust lähtuvad Kihnu Veeteede reisilaevad Kihnu, Ruhnu ja Manijale.


Munalaiu sadam 2.jpg|Sadamahoone 2014. aastal
Vaade Munalaiu sadamale.jpg|Vaade sadamale talvel
Munalaiu sadam juuli 2017.jpg|Munalaiu sadam 2017. aastal
Munalaiu sadam, Pärnu linn.jpg|Munalaiu sadam 2019. aastal
Eessõna

**Eessõna** ehk **prepositsioon** on kaassõna, mis asub seda laiendava noomenifraasi ees. 

Eesti keeles on eessõnu vähe, näiteks *enne* (õhtut), *keset* (teed), *piki* (randa), *ilma* (emata), *kuni* (metsani), *läbi* (udu), *mööda* (tänavat), *pärast* (õnnetust), *vastu* (lauda).
Omoadiphas

***Omoadiphas*** on maoperekond.
 
## Klassifikatsioon

Perekonda *Omoadiphas* klassifitseeritakse roomajate andmebaasis järgmised maoliigid:
* *[[Omoadiphas aurula]]* Köhler, Wilson & Mccranie, 2001,
* *[[Omoadiphas cannula]]* Mccranie & Cruz-Díaz, 2010,
* *[[Omoadiphas texiguatensis]]* Mccranie & Castaneda, 2004. 

## Levila

Need maod on endeemsed Hondurases. 

## Viited

## Välislingid
*Sissekanne IUCN-is
*Sissekanne roomajate andmebaasis
*Sissekanne uBios
*Sissekanne veebisaidil Wikispecies

*Selles artiklis on kasutatud prantsuskeelset artiklit [[:fr:Omoadiphas]] seisuga 12.05.2014.*
Luis Guillermo Solís

**Luis Guillermo Solís Rivera** (sündinud 25. aprillil 1958 San Josés) on Costa Rica sotsiaalteadlane ja poliitik, kes oli 8. maist 2014 kuni 8. maini 2018 Costa Rica president.

Solíse vanemad olit pärit Turrialba linnast, kuid ta ise sündis ja kasvas üles pealinnas San Josés. Kõrghariduse omandas ta ajaloo alal Costa Rica Ülikoolis, mille lõpetas 1979. aastal. Magistritöö kaitses ta hiljem Ladina-Ameerika uuringute alal Tulane'i Ülikoolis New Orleansis.

Solísel on seljataga pikk akadeemiline ja poliitiline karjäär. Ta on töötanud ülikooli õppejõuna, konsultandi ja teadustöötajana, eksperdina Ühinenud Rahvaste Organisatsiooni süsteemis ning mitmetel ametikohtadel Rahvusliku Vabastamise Parteis.

Aastatel 1977–2005 oli ta Rahvusliku Vabastamise Partei liige, kuid lahkus sealt protestiks parteijuhtide autokraatliku stiili ja partei sisevalimistel toime pandud rikkumiste vastu. 2009. aastal astus ta Kodanike Aktsiooni Parteisse. Novembris 2012 teatas ta kavatsusest kandideerida Kodanike Aktsiooni Partei presidendikandidaadiks, mis realiseerus, kui ta võitis napilt partei sisevalimised.

Solís on vasakpoolne poliitik, kes on kritiseerinud teravalt majandusliberalismi, nõudnud suurema tähelepanu pööramist keskkonnaküsimustele ja soolisele ebavõrdsusele. Tema valimisprogrammi keskmes olid kolm teemat: võitlus korruptsiooni vastu, majandusliku ebavõrdsuse vähendamine ja samas ka majanduskasvu suurendamine.

2. veebruaril 2014 toimunud presidendivalimiste esimeses voorus kogus ta 30,95% valijate toetuse ja pääses valimiste teise vooru. Märtsis 2014 loobus tema vastaskandidaat Johnny Araya kandideerimast, kuid kuna seaduse järgi ei olnud võimalik valimiste teist vooru ära jätta, osales Solís 6. aprillil 2014 toimunud presidendivalimiste teises voorus ainsa kandidaadina ja kogus enam kui 77% valijate toetuse.

8. mail 2014 vannutati ta Costa Rica presidendiks.
Oxyrhopus

***Oxyrhopus*** on maoperekond.
 
## Klassifikatsioon

Perekonda *Oxyrhopus* klassifitseeritakse roomajate andmebaasis järgmised maoliigid:
* *[[Oxyrhopus clathratus]]* Duméril, Bibron & Duméril, 1854
* *[[Oxyrhopus doliatus]]* Duméril, Bibron & Duméril, 1854
* *[[Oxyrhopus erdisii]]* (Barbour, 1913)
* *[[Oxyrhopus fitzingeri]]* (Tschudi, 1845)
* *[[Oxyrhopus formosus]]* (Wied-Neuwied, 1820)
* *[[Oxyrhopus guibei]]* Hoge & Romano, 1977
* *[[Oxyrhopus leucomelas]]* (Werner, 1916)
* *[[Oxyrhopus marcapatae]]* (Boulenger, 1902)
* *[[Oxyrhopus melanogenys]]* (Tschudi, 1845)
* *[[Oxyrhopus occipitalis]]* (Wied-Neuwied, 1824)
* *[[Oxyrhopus petolarius]]* (Linnaeus, 1758)
* *[[Oxyrhopus rhombifer]]* Duméril, Bibron & Duméril, 1854
* *[[Oxyrhopus trigeminus]]* Duméril, Bibron & Duméril, 1854
* *[[Oxyrhopus vanidicus]]* Lynch, 2009. 

## Levila

Need maod elavad Mehhikos, Kesk- ja Lõuna-Ameerikas. 

## Viited

## Välislingid
*Sissekanne ITIS-es
*Sissekanne IUCN-is
*Sissekanne NCBI Taxonomy database-s
*Sissekanne roomajate andmebaasis
*Sissekanne saidil Wikispecies

*Selles artiklis on kasutatud prantsuskeelset artiklit [[:fr:Oxyrhopus]] seisuga 12.05.2014.*
Paraphimophis

***Paraphimophis*** on maoperekond.
 
## Klassifikatsioon

Perekonda *Paraphimophis* klassifitseeritakse roomajate andmebaasis üksainus maoliik:
* *[[Paraphimophis rustica]]* (Cope, 1878). 

## Levila

Need maod elavad Brasiilia lõunaosas, Uruguays, Paraguays ja Argentinas. 

## Viited

## Välislingid
*Sissekanne NCBI Taxonomy database-s
*Sissekanne roomajate andmebaasis

*Selles artiklis on kasutatud prantsuskeelset artiklit [[:fr:Paraphimophis rustica]] seisuga 12.05.2014.*
Phalotris

***Phalotris*** on maoperekond.
 
## Klassifikatsioon

Perekonda *Phalotris* klassifitseeritakse roomajate andmebaasis järgmised maoliigid:
* *[[Phalotris bilineatus]]* (Duméril, Bibron & Duméril, 1854)
* *[[Phalotris concolor]]* Ferrarezzi, 1993
* *[[Phalotris cuyanus]]* (Cei, 1984)
* *[[Phalotris labiomaculatus]]* De Lema, 2002
* *[[Phalotris lativittatus]]* Ferrarezzi, 1993
* *[[Phalotris lemniscatus]]* (Duméril, Bibron & Duméril, 1854)
* *[[Phalotris matogrossensis]]* Lema, D'Agostini & Cappelari, 2005
* *[[Phalotris mertensi]]* (Hoge, 1955)
* *[[Phalotris multipunctatus]]* Puorto & Ferrarezzi, 1993
* *[[Phalotris nasutus]]* (Gomes, 1915)
* *[[Phalotris nigrilatus]]* Ferrarezzi, 1993
* *[[Phalotris sansebastiani]]* Jansen & Köhler, 2008
* *[[Phalotris tricolor]]* (Duméril, Bibron & Duméril, 1854). 

## Levila

Need maod elavad Lõuna-Ameerikas. 

## Viited

## Välislingid
*Sissekanne NCBI Taxonomy database-s
*Sissekanne roomajate andmebaasis
*Sissekanne uBio-s
*Sissekanne saidil Wikispecies

*Selles artiklis on kasutatud prantsuskeelset artiklit [[:fr:Phalotris]] seisuga 12.05.2014.*
Kesk-Malai-Polüneesia keeled

**Kesk-Malai-Polüneesia** on arvatav keelerühm, kuhu kuuluvad Austroneesia hõimkonna Malai-Polüneesia keelkonda. Kesk-Malai-Polüneesia keeled on näiteks tetumi keel ja mambae keel.
Nasalisatsioon

**Nasalisatsioon** on koartikulatsiooninähtus, mille puhul nasaali ümbruses olevad häälikud saavad nasaalse värvingu.

## Viited
Eesti Vigastatud Sõjameeste Ühing

**Eesti Vigastatud Sõjameeste Ühing** (ka *Eesti Vigastatud Sõjameeste Ühendus*) on aastal 1917 asutatud ja 1940. aastal likvideeritud ning 1991. aastal taastatud organisatsioon, mis ühendab sõjainvaliide. Ühingu eesmärk on anda sõjainvaliididele ja nende perekonnaliikmetele majanduslikku ja vaimset abi.

Ühingul olid kuni 1940. aastani osakonnad Tartus, Narvas, Rakveres, Pärnus, Valgas, Kuressaares, Võrus, Põltsamaal, Suure-Jaanis ja Paistus. Aastal 1937 oli ühingul 2033 liiget.

Tallinnas olid ühingul rätsepa- ja kingsepatöökojad (VSÜ rätsepa-õppetöökoda Narva maantee 9, VSÜ kingsepa-õppetöökoda Narva maantee 9, VSÜ päevapildi-õppetöökoda Pikk tänav 49-7, VSÜ ortopeedia-mehaanika õppetöökoda Tatari tänav 3); Narvas – tisleri- ja kingsepatöökojad; Valgas – limonaaditehas. 

## Vaata ka
*Eesti Sõjaveteranide Liit
*Veteranipäev
## Viited

## Kirjandus
**EVSÜ 90 : Eesti Vigastatud Sõjameeste Ühing 1917/2007*. Kirjutanud, koostanud, toimetanud Jüri Teras. Tallinn : Eesti Vigastatud Sõjameeste Ühing, 2007. – 159 lk. ISBN 9789949155118 (köites)
Abikogudus

**Abikogudus** on kirikukoguduse eraldi olev osa millel on oma kirikuhoone. Tavaliselt on abikogudusi moodustatud suure territooriumiga, harvem ka suure liikmeskonnaga koguduste juurde, sihiga tagada koguduseliikmete parem vaimulik teenindamine. Sõltuvalt kirikukorraldusest võib abikogudusel olla eraldi juhatus.

Abikoguduse kirikuhoonet nimetatakse abikirikuks. Enne 1940. aastaid oli abikogudusel ka omaette köster.

## Viited
Kink

**Kink** on madala kuni keskmise kõrgusega (tavaliselt 10–25 m) ümara kujuga küngas.

*Kink* või *kenk* on levinud liiginimi mäest väiksema künka kohta. 

## Vaata ka
*häbemekink

## Viited
Kink (perekonnanimi)

**Kink** on perekonnanimi.

1. jaanuari 2024. aasta seisuga oli Eestis perekonnanimi Kink 238 mehel ja 252 naisel. Perekonnanimede levikult on Kink meeste puhul 217. kohal ja naiste puhul 231. kohal.

## Nime kandjaid
*Aleksander Kink, tehnikateadlane
*Elsa Kink, maalikunstnik
*Endel Kink, koorijuht ja kirikumuusik
*Hans Kink, Vabadussõja veteran
*Hella Kink, geoloog
*Hilda Kink, egüptoloog
*Kätlin Kink, Guinnessi rekordi omanik kiikingus
*Lauri Kink, näitleja
*Tarmo Kink, jalgpallur

## Viited
Tartu Hansapäevad 2014

**Tartu Hansapäevad 2014** (alapealkirjaga **Ajastumürgel**) oli 11.–13. juulil 2014 Tartus toimunud festival. Need olid 19. Tartu hansapäevad.

2014. aasta Tartu Hansapäevadel oli Tartu linn jagatud eri aladeks. Jaanilinnas asuval Antoniuse õue laval esinevad muusikud ja tantsijad, Jaani kiriku ümbruses olid käsitöö ja töökojad. Toomemäel Tartu Tähetorni ja Tartu Ülikooli Ajaloo Muuseumi läheduses oli Teaduslinn, kus korraldati katseid ja tutvustati leiutisi. Lastelinnas toimusid lasteüritused: muinasjutuvestmine, mängud, õpikojad jms. Tasku keskuse ümbruses asus Raualinn, kus toimusid spordi- ja tehnikaüritused. Esmakordselt toimus turniir keskaegsete Eesti linnade vahel, kes võistlesid teatevõistluses, pillimängus ja papagoilaskmises.

Hansapäevadega samal ajal toimus kolmandat aastat ka Eesti suurim linnatriatloni võistlus Tartu Mill Triathlon 2014 12.-13. juulil, samuti muusikafestival Klaaspärlimäng 10.-16. juulil.

Tartu 2014. aasta hansapäevade korraldustoimkonda juhtis Jaanus Tepomees.

## Galerii

Ajalooline mõõgavõitlus Toomel Tartu hansapäevadel 2014.jpg|Ajalooline mõõgavõitlus Toomel
Tartu Hansapäevade logoga lipp.JPG|2014. aasta Tartu Hansapäevade logoga lipp Antoniuse õues
Vaibad Tartu hansalaadal 2014.jpg|Vaibalett Raekoja platsil hansalaadal
Laps ja lammas tutvumas Tartu hansapäevadel 2014.jpg|Laps ja lammas tutvumas lastelinnas Toomel


## Vaata ka
* Tartu Hansapäevad 2007
* Tartu Hansapäevad 2008
* Tartu Hansapäevad 2012
* Tartu Hansapäevad 2013

## Välislingid
* Tartu Hansapäevade koduleht
Vene-Poola sõda (1632–1634)

**Vene-Poola sõda (1632–1634)** ehk **Smolenski sõda** oli sõjaline konflikt Moskva tsaaririigi ja Rzeczpospolita vahel Rzeczpospolita koosseisu kuulunud Smolenskimaa ja Severskimaa (Brjanski, Sumõ, Belgorodi, Orjoli ja Tšernigivi piirkond) pärast.
## Sõjaeelne olukord

16. sajandil, Moskva-Leedu sõja tulemusel liitis Moskva suurvürstiriik alad suurvürstiriigiga 17. sajandi alguses Venemaa tsaaririigis toimunud Segaduste ajal ning Rzeczpospolita vägede invasiooni Venemaale, liitis Rzeczpospolita Smolenski alad oma riigiga. Euroopas jätkus Kolmekümneaastane sõda. 1632. aastal suri Poola kuningas Zygmunt III Waza ning uue kuninga valimise ajal otsustas Moskva kasutada olukorda ning alustada sõda piirkondade taasvallutamiseks, vaatamata veel kehtinud Deulino vaherahule.

## Sõjategevus
Tsaaririigi väed (32 000 meest, 151 kahurit ja käsikahurit, 7 suurtükki-müüsrit) bojaar Mihhail Šeini ja okolnitši Artemi Izmailovi juhtimisel asusid 3. augustil sõjakäigule Moskvast, 110&nbsp;km läänes asunud piirilinna Možaiskisse. Kohtamata piirialadel vastupanu, vallutasid nad teel Kritševi, Serpeiski, Dorogobuži, Neveli, Roslavli, Starodubi, Potšepi, Sebeži, Krasnõi, Trubtševski ja teised linnad ning jõudsid 1632. aasta detsembris Smolenski linna alla, mida asusid piirama. 

Moskva tsaaririigi väed piirasid Smolenski sisse, kuid piiramissuurtükkide puudumise tõttu piirdusid piiramisrajatiste ja kantside ehitamise ning linna blokeerimisega. 1633. aasta märtsis jõudsid linna alla piiramissuurtükid ning algas linna pommitamine. Tsaaririigi väed tegid linnale kaks tulemusteta tormijooksu (26. mail ja 10. juunil).

1633. aastal alustas Krimmi khaaniriik Moskva tsaaririigi vastu sõda ning laastas Rjazani, Tula, Kolomna ja Kaluuga piirkondi. Smolenski piiramisel ja sõjakäigul osalenud maakaitseväe aadlikud lahkusid Šeini väest ning suundusid oma pärus- ja teenismõisu kaitsma.

28. augustil saabusid Smolenski alla Rzeczpospolita väed Poola kuninga Władysław IV Waza juhtimisel. Septembris-oktoobris toimunud linna blokaadist vabastamise lahingute järel piirasid Rzeczpospolita väed 18. oktoobril piiramisrajatistes asunud Moskva väed sisse ning need alistusid 15. veebruaril 1634. Moskva vägede alistumise ja Smolenski alt lahkumise järel suundusid Rzeczpospolita väed Loode-Venemaa poole, kus asusid piirama 1634. aasta Belõi kindlust. Kindluse edutu piiramine toimus veebruaris-märtsis. 

## Sõja lõpp ja rahuleping
Sõja lõpetas Smolenski lähedal Poljanovka jõe juures sõlmitud Poljanovka rahuleping, millega Poola kuningas Władysław IV Waza loobus kõigist Segaduste aegsetest nõuetest Moskva tsaaririigi troonile. Territooriumid, mille nimel Moskva tsaaririik sõda alustas, jäid aga Rzeczpospolita valdusse.
Hyundai Genesis

**Hyundai Genesis** on Lõuna-Korea autotootja Hyundai toodetud tagarattaveoga luksusauto, mida valmistati aastatel 2008–2016 kokku kaks põlvkonda . 

Mudel oli Hyundai jaoks märgiline samm luksusautode turule, konkureerides selliste mudelitega nagu Audi A6, BMW 5. seeria ja Mercedes-Benzi E-klass . 2015. aasta lõpus teatas Hyundai, et Genesisest saab eraldiseisev luksusbränd **[[Genesis Motor]]**, ning Hyundai Genesise mudeli nimeks sai pärast uuenduskuuri **Genesis G80** .

## Esimene põlvkond (BH; 2008–2013)
Esimest põlvkonda esitleti 2008. aastal. See oli Hyundai esimene katse luua maailmatasemel luksuslik tagarattaveoga sedaan. Auto pälvis 2009. aastal Põhja-Ameerika aasta auto tiitli.

## Teine põlvkond (DH; 2014–2016)
Teise põlvkonna seeriatootmine algas 2014. aastal. Auto on ligi 5 meetrit pikk ja 1,9 meetrit lai, pakkudes eelkäijast märksa jäigemat veermikku ja kaasaegsemat disainikeelt "Fluidic Sculpture 2.0" .

Teise põlvkonna peamised tehnilised andmed:
* **Mootorid:** 3,8-liitrine V6 (232 kW / 315 hj) ja 5,0-liitrine V8 (313 kW / 426 hj) .
* **Käigukast:** Hyundai enda arendatud 8-käiguline automaatkäigukast.
* **Veoskeem:** Standardvarustuses tagavedu, kuid esmakordselt lisandus valikusse ka HTRAC-nimeline nelikvedu.

## Galerii

Fail:Hyundai Genesis -- 04-13-2010.jpg|1. põlvkonna Hyundai Genesis (BH)
Fail:2014 Canadian International AutoShow 0223 (12646085975).jpg|2. põlvkonna Hyundai Genesis (DH)


## Viited
Lexus GS

**Lexus GS** on Toyota luksusautode osakonna toodetav Lexuse keskklassi sedaan, mida on müüdud alates 1993. aastast.  

## Esimene põlvkond (S140; 1991)
Auto disaini autor on Italdesign Giugiaro ning esimesed disainivisandid valmisid juba 1988. aastal. GS 300 oli katse lisada läbimõeldud euroopalikku tasakaalu Jaapani turu tippklassi sedaanidele.  

Varem müüdi sama mudelit Jaapani turul **Toyota Aristo** nime all alates 1991. aastast. 

Fail:Jzs14 Toyota Aristo 1.jpg|Toyota Aristo
Fail:T1s Lexus GS.jpg|Lexus GS 1. põlvkond


## Teine põlvkond (S160; 1997)

Fail:Lexus GS.jpg|Lexus GS


## Kolmas põlvkond (S190; 2005)

Fail:Lexus GS (S190) 2995cc registered January 2007.jpg|Lexus GS (2007)


## Neljas põlvkond (L10; 2011)

Pildil oleva 4. põlvkonna **Lexus GS300h** on odavaim hübriidmootoriga Lexus GS. Jõuallikateks on 2,5-liitrine bensiinimootor võimsusega 133 kW (181 hj) ja elektrimootor ning koguvõimsuseks 164 kW (223 hj). Tippkiirus on 190 km/h, 10–100 km/h kiirendus kestab 9,2 sekundit ja kütusekulu on 4,8 l/100 km ()NEDC standardi järgi).

2015. aastal tehti GS-ile mudeliuuendus. 

Alates 2018. aastast enam Lexus GSi Euroopa turul ei müüda. Selle asemel pakutakse esirattaveoga Lexus ES-i, mida oli varem müüdud Põhja-Ameerika ja Aasia turgudel.

### GS F

GS-i suure jõudlusega F-versioon GS F esitleti 2015. aasta Põhja-Ameerika autonäitusel ning see jõudis USA-s müüki 2015. aasta novembris 2016. mudeliaastaks.

GS F-l on 5,0-liitrine (4969 cm3) 2UR-GSE V8-mootor koos Atkinsoni tsükli toega, mis arendab kuni 348 kW (473 hj) 7100 p/min juures ja 527 N⋅m pöördemomenti 4800–5600 p/min juures. Käigukastiks kasutatakse Aisini ehitatud Toyota AA80E 8-käigulist käigukasti.

## Viited
Eesti Teadus- ja Tehnikainformatsiooni Instituut

**Eesti Teadus- ja Tehnikainformatsiooni** ning **Majandusuuringute Instituut** (lühendatult: **Eesti Informatsiooni Instituut**) oli Eesti NSV ajal tegutsenud teadus- ja tehnikateabe vahendamise ning informatsioonivaldkonnaga tegelenud asutus.

Instituut asutati 1967. aastal Eesti Vabariikliku Teaduslik-Tehnilise Propaganda Maja ja Tehnilise Informatsiooni Büroo baasil.

Instituut osales Balti liiduvabariikide ühtse infosüsteemi Infobalt loomises.

Instituudi alluvuses olid eksperimentaalkombinaat Bit, ENSV Vabariiklik Teaduslik Tehnikaraamatukogu ja Eesti NSV Rahvamajanduse Saavutuste Näituste Direktsioon.

## Viited
Eesti NSV Vabariiklik Rahukaitsekomitee

**Eesti NSV Vabariiklik Rahukaitsekomitee** oli aastal 1951 loodud organisatsioon, mis nende endi järgi kooskõlastas Eesti NSV rahupooldajate tegevust. Organisatsioon tegi koostööd ÜRO ja Ülemaailmse Rahunõukoguga. 

Aastast 1962 oli Rahukaitsekomitee esimees Endel Puusepp.

## Vaata ka
*Nõukogude Rahukaitsekomitee

## Viited
Alma Söderhjelm

**Alma Söderhjelm** (10. mai 1870 Viiburi – 16. märts 1949 Saltsjöbaden, Nacka vald, Stockholmi lään) oli soomerootsi päritolu Soome ajaloolane, esimene Soome naisprofessor.

Ta lõpetas Viiburis rootsi tütarlastekooli ja astus aastal 1889 Helsingi Ülikooli.

## Isiklikku
Tema isa oli Soome jurist, prokuraator Werner Woldemar Söderhjelm, tema vanem vend Werner Söderhjelm oli keeleteadlane ja diplomaat, noorem vend Torsten Söderhjelm oli rootsi keeles kirjutav kirjanik.
Tall

**Tall** ehk **hobusetall** on hoone või ruum, kus peetakse hobuseid.


Mäetaguse mõisa tall-tõllakuur.JPG|Mäetaguse mõisa tall-tõllakuur
Rabivere mõisa tall.jpg|Rabivere mõisa talli varemed
Lahmuse mõisa tall-tõllakuur.jpg|Lahmuse mõisa tall-tõllakuur
Valkla mõisa tall, 19.-20.saj.*.JPG|Valkla mõisa tall

## Vaata ka
*Laut
*Latter

## Viited
Söögiseen

**Söögiseen** on seen, mis sisaldab inimesele kasulikke aineid ja millel on head maitseomadused. 

Söögiks kõlbulikke seeni leidub praktiliselt kõikjal maailmas, kuid nende korjamine ja toiduks tarvitamine ei ole kõigis kultuurides tavaks. Tähtsal kohal on seened Ida-Euroopa rahvaste ja Venemaa köögikultuuris. Linnastumise tõttu tunneb valdav osa inimesi Euroopas ja Ameerikas tänapäeval seeni halvasti, mistõttu piirdutakse pigem poest ostetud seentega, mida kasvatatakse põllumajanduslikult. Kultiveeritavate seente seas on tähtsal kohal šampinjonid ja austerservikud. Prantsuse köögi kaudu on ülemaailmselt tuntuks saanud ka trühvlid.

Eestis on kott- ja kandseeni arvestades u 400 liiki söögiseeni. Kuna seenekorjamisel on tähtis piirduda üksnes söögiseentega, on populaarsed söögiseeni tutvustavad raamatud ehk seenemäärajad, millest on tehtud ka elektroonilisi versioone. Eesti metsades kasvavatest söögiseentest populaarsemate seas on kukeseened, mitmesugused puravikud ja riisikad, sirmikud ja šampinjonid, vähemal määral pilvikud, tindikud ja murumunad.

Üldjuhul kasvavad söögiseened mõõdukalt niisketes ja varjulistes biotoopides, eelkõige metsades, kus põõsarinne pole liiga tihe, kuid puud pakuvad kaitset päikese eest. Mõned söögiseente liigid on ka inimkaaslejad, keda võib leida linnadest haljasaladelt. Linnaseeni ei soovitata siiski süüa, kuna seentesse akumuleeruvad raskmetallid, mis võivad põhjustada tervisekahjustusi, linnakeskkonnas on neid aga märksa kõrgemal määral kui looduses.

Söögiseente korjamiseks looduses sobivad tavaliselt vihmased suve- ja sügiskuud. Kuna seente viljakehade kasv on kiire ja eluiga lühike ning neid tarvitavad toiduks paljud loomad (kellest mitmed on inimese seisukohalt kahjurid), on seenekorjamisel oluline õige ajastus. 

Seente toiduks valmistamisel on mitmesuguseid eripärasid ja seenetoitude valik on rikkalik, seetõttu on kirjutatud mitmeid seenetoitudele spetsialiseerunud kokaraamatuid. Seente tarvitamisel toiduna tuleb järgida rangelt soovitusi, kuna paljud söögiseened on tervisele kahjulikud, ebameeldiva maitsega või raskesti seeditavad, kui neid pole valmistatud õigel viisil - näiteks tuleb mitmeid seeneliike enne söömist pikemat aega madalal tulel keeta ehk kupatada. Vale valmistamise, samuti söögiseente halva tundmise tõttu esineb igal aastal Eestis seenemürgistusi. Sagedane on ka seeneallergia, mis ei lase paljudel inimestel üldse seeni süüa.

Tavaliselt ei nimetata söögiseenteks seeni, mida tarvitatakse kulinaarselt muul moel kui seene viljakeha prepareerides - näiteks pärmiseeni, millel on tähtis roll toiduainetehnoloogias leiva, mitmete piimatoodete, kääritatud jookide jms valmistamisel.

## Viited
"Battlestar Galactica" jagude loend

**"Battlestar Galactica"** (eesti keeles **"Lahingulaev Galactica"**), tihti viidatud lühendiga **"BSG"** või lihtsalt **"Battlestar"** on militaarne ulmedraamasari ja osa "Battlestar Galactica" frantsiisist. Sarja lõid David Eick ja Ronald D. Moore uusversioonina 1978. aasta samanimelisest sarjast, mille autor oli Glen A. Larson. Seriaal esmalinastus algselt kolmetunnise miniseriaalina 2003. aasta detsembris USA-s telekanalil Sci-Fi ning jooksis seal kokku neli hooaega kuni 2009. aasta 20. märtsini.

## Esimene hooaeg (2004–2005)

## Teine hooaeg (2005–2006)

## Kolmas hooaeg (2006–2007)

## Neljas hooaeg (2008–2009)

|}|}
|}
Saksamaa linnade loend

*Siin on loetletud [[Saksamaa]] 2056 linna 1. jaanuari 2024 seisuga.*

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## Z

## T

## U

## V

## W

## X
Dario Krešić

**Dario Krešić** (sündinud 11. jaanuaril 1984 Vukovaris) on endine Horvaatia jalgpallur, väravavaht.

## Sportlaskarjäär
### Klubikarjäär

2002–2006 esindas ta Saksamaa klubi SV Eintracht Trier 05.

2006–2009 esindas ta Kreeka klubi Panioniost.

2009–2012 mängis ta Kreeka klubis PAOK.

2012–2013 aasta hooajal esindas ta Moskva Lokomotiivi.

2013–2014 kuulus ta Mainz 05 nimekirja, kuid üheski liigamängus ta väljakule ei pääsenud. 2014–2016 kuulus ta Leverkuseni Bayeri rivistusse. Karjääri lõpetas 2017. aastal Küprose klubis Omonia.

### Koondisekarjäär
Ainsa mängus Horvaatia jalgpallikoondises pidas Krešić 10. septembril 2013 sõprusmängus Lõuna-Korea jalgpallikoondise vastu.
Dead on Arrival

**"Dead on Arrival"** on Ameerika punkbändi Fall Out Boy laul, mis avaldati nende esimese täispika albumi "Take This to Your Grave" (2003) esimese singlina. Plaadifirma Fueled by Ramen avaldas selle sinisel 7" vinüülplaadil. See laul oli ka ajakirja Kerrang! kogumikalbumil.

Lisaks on see laul videomängus Rock Band.

### Muusikavideo
Muusikavideo pandi kokku kasutades bändi live kontserti laulust ning reisimisest ümber U.S väikestes kohtades. Bänd ütles et see laul peaks näitama et neil oli koduigatsus. 
Jack Marin(Cute Is What We Aim For bassist)on nähtav lühikese aja perioodi jooksul publiku seas.
Ribera del Duero

**Ribera del Duero** on veinitootmise piirkond Hispaanias Castilla-Leóni autonoomses piirkonnas. 

Enamik Ribera del Duero veinidest on punased veinid. Kõige populaarsem viinamarjasort on Tempranillo.

## Viited
* "Ribera del Duero veinipiirkond"
Ajakirjanduslik skandaal

**Ajakirjanduslik skandaal** on ajakirjanduses juhtum või tegu, mis on vastuolus üldtunnustatud ajakirjanduseetika ja -standarditega, olles siis ettekavatsetud või juhuslik. Muul viisil rikuks see ajakirjanduse ideaaleesmärgi, milleks on uudise sündmuste ja teemade teatamine korrektselt ja õiglaselt.
Ajakirjanikud on uuriva ja aruandva osana meedias kohustatud järgima erinevaid ajakirjanduslikke standardeid. Need võivad olla kirjutatud ja kodeeritud või tavapärastele ootustele vastavad. Tüüpilised standardid sisaldavad viiteid aususest, vältides ajakirjanduslikke eelarvamusi. See näitab vastutust leida sobiv tasakaal privaatsuse ning avalikkuse huvides, jättes kõrvale finantskonfliktid ning valides eetiline viis teabe saamiseks.

Ajakirjanduslikud skandaalid on avalikud ning tulenevad olukordadest, kus mõne osapoole silmis on mõned standardid oluliselt rikutud. Enamikus ajakirjanduslikes skandaalides tekivad tahtmatud või tahtlikult olukorrad, mis on vastuolus üldise eetika ja standarditega.

Ajakirjanduslikud skandaalid võivad olla plagieerimine ja info võltsimine, info teadlik vääralt esitamine. Üldiselt eetikareeglite või seadusega vastuolus olevad tegevused.

## Vaata ka

* eetika
* meediamajandus

## Viited
Cyprien Ayer

**Nicolas-Louis-Cyprien Ayer** (1825 Sorens – 8. september 1884 Neuchâtel) oli Šveitsi geograaf ja keeleteadlane, Alfred Ayeri vanaisa.

## Elulugu

Ayer oli kõigepealt koduõpetaja Krakówis, seejärel prantsuse keele õpetaja Zürichis ja Fribourgi kantonikoolis, lõpuks Neuchâtelis 1840. aastate lõpus ajakirjanik (toimetas vasakliberaalseid ajalehti Le Confédéré ja hiljem  L'Union Démocratique), 1858. aastast linnanõunik, 1861. aastast tööstuskooli õpetaja, 1866. aastast Neuchâteli Akadeemia (hilisem  Neuchâteli Ülikooli) poliitilise ökonoomia, geograafia ja grammatika professor, 1878. aastast rektor.

Ta oli kirikuvastane valgustusmõtleja, föderalist ja demokraat, kes  käis läbi radikaalsete juhtpoliitikutega, sealhulgas Numa Droziga. Tema raamatud olid kuivad faktide kogumikud. 

## Teosed

**Grammaire française. Lexicologie et lexicographie. Ouvrage spécialement destiné à servir de base à l'enseignement scientifique de la langue maternelle dans les collèges, gymnases, écoles moyennes et autres établissements d'instruction publique*, Lausanne/Fribourg 1851 (194 lk; sisaldab sõnamoodustust)
**Manuel de géographie statistique*, Genf 1861
**Les Nationalités et les états de l'Europe en 1861*, Neuchâtel 1861
**Cours gradué de langue française à l'usage des écoles primaires. 1ère partie. La proposition simple*,  2 kd, Neuchâtel 1870
**Phonologie de la langue française*, Paris 1875
**Grammaire comparée de la langue française*, Genf 1876 (423 lk), Paris 1882, Genf/Basel/Lyon 1885, 1890 (709 lk, lühielulooga)
**Grammaire usuelle de la langue française. Ouvrage spécialement destiné à l'enseignement secondaire*, Basel 1878, Neuchâtel 1883
**Introduction à l'étude des dialectes du Pays romand*, Neuchâtel 1878 (37 lk)
*Grammaire élémentaire de la langue française,  Paris 1880

## Isiklikku
Ühe sugulase sõnul oli Cyprien särav, kuid väga raske iseloomuga. 

Cyprien abiellus Sophie Henriette Raetziga, kes oli sündinud 1844. aasta paiku Berni kantonis. Neil sündis neli last: Jules (1867), veel üks poeg ning tütred Berthe ja Marie. 1870. aastate lõpus jättis Sophie mehe maha ning asus elama Londonisse. Lapsed järgnesid talle alles pärast isa surma 1884. Jules ja tema vend said Rothschildide pangas tööd. Nende õed Berthe ja Marie abiellusid šveitslastega, kellest  üks sai Belgia Kongo kuberneriks ja teine, Philippe Suchard, oli vabrikandi pojapoeg ja elas Šveitsis Veveys Genfi järve ääres rantjeena. Julesi poeg oli Alfred Ayer.

## Kirjandus
 
*Daniel Maggetti. *L'Invention de la littérature romande 1830-1910*, Lausanne 1995.
*Patrick Dubois. *Le dictionnaire de pédagogie et d'instruction primaire de [[Ferdinand Buisson]]. Répertoire biographique des auteurs*, Paris 2002.
*Anne-Marguerite Fryba-Reber, Pierre Swiggers (toim). *L'œuvre scientifique de Cyprien Ayer, 1825-1884: grammaire, pédagogie et dialectologie*, Leuven: Peeters 2013.
William Woodville

**William Woodville** (1752 Cockermouth, Cumberland – 26. märtsil 1805) oli Suurbritannia arst ja botaanik.

1775 lõpetas ta Edinburghi Ülikooli arstiteadlasena. 1782 asus ta Londonis tööle arstina. 

1791 valiti ta Linné Ühingu liikmeks. 

Botaaniline nimelühend **Woodv.**.

## Teaduspublikatsioonid (osaline)
* 1799: Reports of a Series of Inoculations for the Variolæ Vaccinæ, Or Cow-pox; with remoarks and observations on this disease, considered as a substitute to the SMALL-BOX, London; 
* 1800: Observations on the Cow-pox 
* 1810: Medical Botany, 1. köide, 2. väljaanne, London.

## Välislingid
*Selles artiklis on kasutatud ingliskeelset artiklit [[:en:William Woodville]] seisuga 13.05.2014.*
Casey Kasem

**Casey Kasem** (õieti **Kemal Amin Kasem**; 27. aprill 1932 Detroit – 15. juuni 2014 Gig Harbor) oli liibanoni päritolu Ameerika Ühendriikide näitleja ja raadiosaatejuht. Ta läks pensionile 2009. aastal.

## Välislingid
*
EVA-303

**EVA-303** on Veeteede Ameti ühetekiline ühekereline sisepäramootoriga mõõdistuskaater.

Aastal 1999 kanti laev riigivararegistrisse, nimetades teda kui: hüdrograafiakaater **AMA-080**.

## Viited

## Välislingid
*
Abirateroon

**Abirateroon** (ladina *abirateronum*) on keemiline aine, mis kuulub sünteetiliste steroidide hulka. Abirateroon leiab rakendust metastaasidega eesnäärmevähi (kastratsioonile resistentse eesnäärmevähiga) kasvajavastase ravimina hormoonravis.

Abiateroon on tsütokroom P450 ensüümi 17 (CYP17) inhibiitor.
   
Abirateroon on ravimi geneeriline nimetus. Ravimi tootenimed on Zytiga, Yonsa jms.

Zytigat võetakse harilikult koos prednisooni või prednisolooniga.
  
## Nimetused ja tähised

IUPAC-nimetus: *(3β)-17-(pyridin-3-yl)androsta-5,16-dién-3-ol*

CAS-i registreerimisnumber on 154229-19-3. PubChemi number on 132971. DrugBanki number DB00188.

Farmakoterapeutiline rühm: endokrinoloogiline ravi, teised hormoonide antagonistid ja nendega seotud ained, ATC-kood on L02BX03.

## Legislatsioon

Zytigat tohib Euroopa Liidus välja kirjutada. 

Zytiga® (Abirateron) on registreeritud Eesti ravimiregistris:
* ravimiomaduste kokkuvõte (SPC) 
* pakendi infoleht (PIL).

## Annustamine ja kulud (seisuga 30.11.2011)

Soovitatav annustamine on 1000 mg (neli 250 mg tabletti) ühekordse ööpäevase annusena koos prednisooni või prednisolooni väikeste annustega. Koos toiduga neid tablette võtta ei tohi.

Kulu tablettidele 1 päeva kohta 181,50 eurot pluss prednisooni/prednisolooni kulud. Kuus kuud kestva hormoonravi kulu on 33 124,54 eurot pluss prednisooni/prednisolooni kulud.

## Kõrvaltoimed ja ohud
ZYTIGA võib põhjustada hüpertensiooni, hüpokaleemiat, vedelikupeetust.

ZYTIGA III faasi uuringtest jäeti välja mitmeid NYHA südamepuudulikkuse funktsionaalse klassifikatsiooni III või IV klassi südamepuudulikkusega patsiendid, seega pole ZYTIGA toime ja ohutus nende jaoks välja uuritud.

Meestel võivad tekkida seksuaalfunktsiooni häired.

Loomkatsed on näidanud toksilist toimet reproduktiivsusele.

Kliinilistes uuringutes ja pärast ravimi turuletulekut on Zytiga tarvitajad täheldatud mitmeid kõrvaltoimeid:
*väga sageli infektsioone ja infestatsioone, näiteks kuseteede infektsioonid;
*aeg-ajalt endokriinsüsteemi häireid, näiteks neerupealiste puudulikkus;
*sageli tuvastatavaid häireid südame töös, nagu südamepuudulikkus, stenokardia, arütmia, kodade fibrillatsioon, tahhükardia;
*ZYTIGA on hepatotoksiline.

## Viited

## Välislingid
*European public assessment report for Zytiga European Medicines Agency (vaadatud 13.05.2014) (*inglise keeles*) 
*Vähiravifond „Kingitud Elu“ toetab 55-aastase pereisa võitlust vähiga Delfi.ee, 13. mai 2014
*Zytiga® (Abirateron) – neu zugelassene Indikation (vaadatud 13.05.2014) (*saksa keeles*)  
*Zytiga 250 mg Prices — Brand Version (vaadatud 13.05.2014) (*inglise keeles*)  
* Haigekassa lisab kalli vähiravimi soodusravimite nimekirja Delfi.ee, 29. september 2014
Silmeni väin

**Silmeni väin** on 19. sajandi teisel poolel kadunud endine väin, mis eraldas Noarootsi poolsaart mandrist. Väin asus alal, mida iseloomustab kiire maakerge: tänapäeval tõuseb maa merest kiirusega 1-2 millimeetrit aastas. Väina piirkond jääb tänapäevase Silma looduskaitseala (mis on selle järgi ka nime saanud) piiridesse. Esimesed laiud kerkisid seal merest ligikaudu 3300 aastat tagasi. Umbes 1600 aastat tagasi oli praeguse Noarootsi poolsaare kohal 2-3 suuremat saart, mida lahutasid mandrist kitsad väinad.

## Viited
Maarja Simovart

**Maarja Simovart** (hüüdnimega **Sussimemm**; 12. veebruar 1945 – 12. mai 2014) oli eesti maakarjakasvataja. Hüüdnime *Sussimemm* sai ta sellest, et valmistas populaarseid tikanditega viltsusse. 

Maarja ja Jüri Simovart pidasid juba aastakümneid Harju maakonnas Nissi vallas Pala talus ligi 30 lehma, keda perenaine kaks korda päevas lüpsis.

Pensionieas talupere kandideeris 2012. aastal konkursil „Aasta põllumees“. Vabal ajal valmistas perenaine vildist susse, millele tikkis Muhu mustreid. Muhu susse müüs perenaine ka internetis, sealtkaudu hakati teda kutsuma Sussimemmeks. 

2013. aastal lõpetas pensionieas perenaine järjekordse käsitöömeistrite kursuse Tallinnas Eesti Rahvakunsti ja Käsitöö Liidu koolitusel, kus oli õppinud tikkimist.

## Välislingid

* Sussimemm Maarja Simovart ja vildist sussid
* Suri taluperenaine ja Sussimemm Maarja Simovart
Avalik Arvamus

**Avalik Arvamus** on 1988 Võrus asutatud Vaba-Sõltumatu Kolonn Nr. 1 sõltumatu häälekandja.

## Viited